भोपाल। मन की बात के 15वें संस्करण में रविवार को जब प्रधानमंत्री नरेंद्र मोदी सीहोर जिले के दिलीप सिंह मालवीय की दिल खोलकर तारीफ कर रहे थे, तब उनके एक हजार किमी दूर बैठे दिलीप सिंह इसी कोशिश में लगे थे कि कैसे गांव के हर घर में शौचालय का निर्माण करवा दिया जाए।
सीहोर जिले के भोजपुरा गांव में रहने वाले दिलीप सिंह पेशे से मजदूर हैं, लेकिन शौचालय बनाने के लिए वे किसी से पैसा नहीं लेते। दिलीप सिंह ने बताया कि गांव के ज्यादातर घरों में शौचालय नहीं थे, जिससे महिलाओं और बच्चों को परेशानी तो होती ही थी, बीमारी भी फैल रही थी। गांव के हर घर के लोगों को शौचालय बनाने के लिए समझाया।
घर का सामान बेचकर बनवाया शौचालय
दिलीप सिंह बताते हैं कि जब लोगों को शौचालय की आवश्यकता समझाई, तो कुछ लोगों ने उधार लेकर बिल्डिंग मटेरियल मंगवाया, तो कुछ लोगों के घर का सामान बेचकर सामान इकट्ठा किया। इस मुहिम में पूरा गांव जुड़ा हुआ है। हमारा पूरा गांव प्रधानमंत्री नरेंद्र मोदी का आभारी है, जिन्हें हमारा काम पसंद आया।
क्या कहा था मोदी ने?
नरेंद्र मोदी ने मन की बात में कहा, 'मध्य प्रदेश के भोजपुरा गांव में एक कारीगर दिलीप सिंह मालविया ने एक अनूठा काम किया है। उन्होंने तय किया कि अगर कोई मटेरियल प्रोवाइड करता है तो शौचालय बनाने की मज़दूरी वो नहीं लेंगे। 100 शौचालयों का निर्माण कर चुके हैं। मैं दिलीप सिंह मालविया को ह्रदय से बहुत-बहुत बधाई देता हूं, अभिनन्दन करता हूं।'
आगे की स्लाइड्स पर देखएं तस्वीरें...
hin_Deva hin_Deva hin_Deva hin_Deva hin_Deva hin_Deva hin_Deva